**Invitasjon/program til kurs for saksbehandlarar i sosialtenesta i NAV**

**Vidaregåande kurs i økonomisk rådgiving og gjeldsrådgiving
1. - 2. oktober 2013, Hotell Alexandra i Molde**

Fylkesmannen i Møre & Romsdal vidarefører Arbeids- og velferdsdirektoratet si
opptrapping av arbeidet med økonomisk rådgiving og gjeldsrådgiving.

**Føremålet er å:
 *-*** *sikre informasjon og bevissthet om den økonomiske rådgivinga, og
 - sikre best mulig kvalitet på den økonomiske rådgivinga og gjeldsrådgivinga
 ved å auke kompetansen i sosialtenesta i NAV og hos andre aktørar*

Økonomisk rådgiving og gjeldsrådgiving er ei av kjerneoppgåvene til sosialtenesta i NAV, og spelar ei viktig rolle som eitt av fleire tiltak som kan bidra til at den enkelte kan overvinne ein vanskeleg livssituasjon. Rådgivingsplikta er heimla i Lov om sosiale tjenester i NAV § 17 og i gjeldsordningslova § 1-5.

Det er eit aukande behov for å bistå brukarar med økonomisk rådgiving/gjeldsrådgiving og styrke kompetansen på dette fagområdet.

**Målgruppe**Kurset rettar seg primært mot saksbehandlarar i den kommunale sosialtenesta i NAV, men også andre med tilknyting til arbeid med økonomisk rådgiving/gjeldsrådgiving kan delta. Kurset bygger på grunnkurset i økonomisk rådgiving/gjeldsrådgiving, og deltakarane må ha minimum kunnskapar tilsvarande dette kurset.

**Det er ønskeleg at alle NAV-kontora i fylket blir representert.**

Kurset og opphaldet er gratis. Reisekostnadene dekkes av deltakarane.

**Påmeldingsfrist:**

Elektronisk påmelding på Fylkesmannens nettside **innan 5. september** 2013..

**Deltakartal:**

Vi har sett ei grense på 60 deltakarar. Dersom det blir fleire påmeldte, vil vi ta direkte kontakt med aktuelle NAV-kontor for å få til ein reduksjon.

**Om foredragshaldarane:**

**Tor H. Waardal** er jurist/seniorrådgivar hos Fylkesmannen i Hordaland med fagansvar innan økonomisk rådgiving/gjeldsrådgiving. Han har lang arbeidserfaring med ulike oppgåver innan sosialtenesta, likningskontor og frå det private næringsliv.

**Marthe Notøy** er tilsett som advokat i advokatfirmaet Bache-Wiig i Oslo.
Ho har mellom anna vore tilsett som seksjonsleiar hos Namsfogden i Oslo.

**Program for vidaregåande kurs i økonomisk rådgiving og gjeldsrådgiving
1. - 2. oktober 2013, Hotell Alexandra i Molde**

**Tysdag 1. oktober 2013**

10.00 – 10.15 Velkommen og praktiske opplysningar
10.15 – 12.00 Debitors beskyttelse ved tvangsinnfordring
 Dekningsloven kapitel 2
12.00 – 13.00 Lunsj
13.00 – 14.45 Formuesforholdet mellom ektefeller
15.00 – 15.30 Foreldelsesloven
15.30 – 17.00 Gruppeoppgåve

**Onsdag 2. oktober 2013**

09.00 – 10.00 Gjennomgang av gruppeoppgåven
10.15 – 11.45 Vurdering av krav – pant
11.45 – 12.45 Lunsj
12.45 – 14.30 Finansavtaleloven – frarådning og kausjon

Vi tek atterhald om endringar i programmet